ভাল খবৰ! এই পৰ্যন্ত ৭,৯২৭ টকা পৰ্যন্ত সস্তা হ'ল সোণ...- News18 assam\nHome » photogallery » lifestyle »ভাল খবৰ! এই পৰ্যন্ত ৭,৯২৭ টকা সস্তা হ'ল সোণ...\nভাল খবৰ! এই পৰ্যন্ত ৭,৯২৭ টকা সস্তা হ'ল সোণ...\nশীঘ্ৰেই বজাৰলৈ আহিব কোৰোণাৰ ভেকচিন। এই খবৰ অহাৰ পিছতে হোৰা হোৰে কমিছে সোণৰ মূল্য\n। December 02, 2020, 10:15 IST\nশীঘ্ৰেই বজাৰলৈ আহিব কোৰোণাৰ ভেকচিন। এই খবৰ অহাৰ পিছতে হোৰা হোৰে কমিছে সোণৰ মূল্য। কোৰোণাৰ ভেকচিন আহিলে আৰ্থিক অৱস্থা সুস্থিৰ হোৱাৰ সম্ভাৱনা আছে। শ্বেয়াৰ বজাৰো উত্থান ঘটাৰ সম্ভাৱনা দেখি বহুতে মাৰ্কেট ইনভেষ্ট কৰাও আৰম্ভ কৰিছে। ইয়াৰ ফলত দেশৰ বজাৰত সোণৰ দামৰ ওপৰত প্ৰভাৱ পৰিছে।\nমঙলবাৰে অৱশ্যে সোণৰ দাম সামান্য বাঢ়িছিল। মঙলবাৰে প্ৰতি ১০ গ্ৰাম সোণৰ দামত ৪৫ টকা বাঢ়ি ৪৮,২৭৩ টকা হৈছিল। ইয়াৰ পূৰ্বে সোমবাৰে সোণৰ দাম আছিল ৪৮,২২৮ টকা। আন্তৰ্জাতিক বজাৰত মঙলবাৰে সোণৰ দাম আছিল ১৮১২ ডলাৰ প্ৰতি আউন্স।\nৰূপৰ দাম মঙলবাৰে দিল্লীৰ সৰাফা বজাৰত প্ৰতি কিলোগ্ৰামত ৪০৭টকা বাঢ়িছিল। এই দাম বৃদ্ধিৰ ফলত হৈছিল ৫৯,৩৮০ টকা। সোমবাৰে ৰূপৰ দাম আছিল ৫৮,৯৭৩ টকা প্ৰতি কিলোগ্ৰামত। আন্তৰ্জাতিক বজাৰত ৰূপৰ দাম আছিল ২৩.২৪ ডলাৰ প্ৰতি আউন্স।\nআন্তৰ্জাতিক বজাৰত মঙলবাৰে ডলাৰৰ মূল্য হ্ৰাস পোৱাত সোণৰ দাম কিছু বাঢ়িছিল। এইবছৰ কোৰোণাৰ সময়ত আগষ্ট মাহত সোণৰ দাম প্ৰতি ১০ গ্ৰামত ৫৬,২০০ টকা হৈছিল। কিন্তু তাৰ পিছৰ পৰ্যায়ত সোণ দাম হ্ৰাস পাই ৪৮,২৭৩ টকা হৈছে। অৰ্থাত্ সোণৰ দাম হ্ৰাস পাইছে প্ৰায় ৭,৯২৭ টকা।
